|  |
| --- |
| ရေကြီးပြီးနောက် သောက်ရေ။ |
| ရေကြီးပြီးနောက် ရေကို အန္တရာယ်ကင်းစွာ မည်ကဲ့သို့ သောက်သုံးရမည့်အကြောင်း |
| Burmese | မြန်မာဘာသာ  OFFICIAL |



ရေကြီးပြီးနောက်၊ ရေပေးဝေသည့်ကုမ္ပဏီသည် ဘုံပိုင်ရေကို သောက်သုံးရန် သင့်မသင့် အကြံပေးပါမည်။ အောက်ပါတစ်ခုခုကို အကြောင်းကြားနိုင်သည်-

**မသောက်ရန် အကြံပြုချက်**- သင့်ရေတွင် အန္တရာယ်ရှိသော ဓာတုပစ္စည်းများနှင့် အဆိပ်အတောက်များပါရှိပြီး သောက်သုံးပါက သင့်အား အလွန် မကျန်းမမာ ဖြစ်စေနိုင်သည်။

**ရေကို ကျိုသောက်ရန် အကြံပြုချက်**- သင့်ရေတွင် ပိုးမွှားများ ရှိနေနိုင်ပြီး မသောက်သုံးမီ ရေကို ကျိုချက်ပါ။ မကျိုချက်ထားသောရေကို သောက်သုံးခြင်းသည် မကျန်းမမာ ဖြစ်စေသည်။

# **ဘုံပိုင်ရေ မသောက်သင့်ပါက ဘာလုပ်ရမည်နည်း။**

ရေကုမ္ပဏီက 'မသောက်ရန် အကြံပြုချက်' ကို အကြောင်းကြားပါက ဘုံပိုင်ရေကို မသောက်ရပါ။

* သင့်အနေဖြင့် ...
* ရေကြီးထားသည့်နေရာမှ ဘုံပိုင်ရေကို မသောက်သင့်ပါ၊
* ရေကို ကျိုချက်ခြင်း၊ ကလိုရင်း သို့မဟုတ် ချွတ်ဆေးခတ်ခြင်းသည် ဘေးကင်းစေမည် မဟုတ်၍ အလုပ်သင့်ပါ။
* သောက်သုံးရန်၊ အစားအသောက် အဖျော်ယမကာများနှင့် ကလေးနို့များ ပြင်ဆင်ရန်၊ ရေခဲလုပ်ရန်၊ သွားတိုက်ရန် သို့မဟုတ် အိမ်မွေးတိရစ္ဆာန်သောက်သုံးရေအတွက် ရေဗူးကို အသုံးပြုပါ။
* အချို့အခြေအနေများတွင် အိမ်သာရေဆွဲရန်၊ လက်ဆေးရန်၊ ရေချိုးရန် (ပါးစပ်ထဲ ရေမဝင်စေရ) နှင့် အဝတ်လျှော်ရန် ဘုံပိုင်ရေကို အသုံးပြုနိုင်သည်။ အရေပြားယားယံခြင်း သို့မဟုတ် အခြား မတည့်သည့် လက္ခဏာများ ပြလျှင် ဘုံပိုင်ရေသုံးခြင်းကို ရပ်၍ ဆရာဝန်ထံ ဆက်သွယ်ပါ။
* ဘုံပိုင်ရေကို သောက်သုံးရန် အန္တရာယ်ကင်းသည့်အချိန်တွင် ရေပေးဝေသည့်ကုမ္ပဏီသည် သင့်အား အသိပေးပါမည်။

# **ဘုံပိုင်ရေ ကျိုချက်ရမည်ဆိုပါက ဘာလုပ်ရမည်နည်း**

အကယ်၍ ရေပေးဝေသည့်ကုမ္ပဏီမှ ' ရေကို ကျိုသောက်ရန် အကြံပြုချက်' ကို အကြောင်းကြားထားလျှင် ဘုံပိုင်ရေကို ကျိုချက်ရန် လိုအပ်ပါသည်။

* အန္တရာယ်ကင်းစွာ သောက်သုံးနိုင်ရန် ဘုံပိုင်ရေကို ကျိုချက်နည်း-
* အိုး သို့မဟုတ် ရေနွေးအိုးအောက်ခြေမှ ပူဖောင်းများစွာကို ကြာကြာ ဆက်တိုက်တွေ့ရသည်အထိ ရေကို ကျိုချက်ပါ။
* အသုံးမပြုမီ ရေကို အအေးခံပါ။
* အလိုအလျောက် ခလုတ်ပိတ်သွားသော ရေနွေးအိုးများသည် သင့်လျော်ပါသည်။ ရေအပူချိန် ပြောင်းနိုင်သော ရေနွေးအိုးများကို ဆူမှတ်အထိ ထားရပါမည်။
* ကျိုချက်ထားသောရေကို သန့်ရှင်းပြီး အလုံပိတ်ဘူးတွင် သိမ်းဆည်းထားပါ။
* အသုံးမပြုမီ ရေကို အအေးခံပါ။
* ရေနွေးပူမလောင်ရန် သတိထားပါ။
* ကျိုချက်ထားသောရေကို သောက်သုံးရန်၊ အစားအသောက် အဖျော်ယမကာများနှင့် ကလေးနို့များ ပြင်ဆင်ရန်၊ ရေခဲလုပ်ရန်၊ သွားတိုက်ရန် သို့မဟုတ် အိမ်မွေးတိရစ္ဆာန်သောက်သုံးရေအတွက် သုံးနိုင်ပါသည်။
* မကျိုချက်ထားသောရေကို လက်ဆေးရန်၊ ရေချိုးရန် (ပါးစပ်ထဲ ရေမဝင်စေရ)၊ အိမ်သာရေဆွဲရန်၊ ပန်းကန်ဆေးရန်၊ အဝတ်လျှော်ရန်နှင့် အပင်ရေလောင်းရန် သို့မဟုတ် ပြင်ပတွင် ရေဆေးရန် သုံးနိုင်ပါသည်။
* ဘုံပိုင်ရေကို ကျိုချက်ရန်မလိုဘဲ သောက်သုံးရန် အန္တရာယ်ကင်းသည့်အချိန်တွင် ရေပေးဝေသည့်ကုမ္ပဏီသည် သင့်အား အသိပေးပါမည်။

# **အကူအညီရယူရန်**

* သိသင့်သည့်များအတွက် ရေပေးဝေသည့်ကုမ္ပဏီ <www.water.vic.gov.au/water-industry-and-customers/know-your-water-corporation> ထံ ဆက်သွယ်ပါ။
* မသန့်ရှင်းသောရေကို သောက်မိသည် သို့မဟုတ် ဗိုက်အောင့်ဗိုက်နာလက္ခဏာများ ခံစားသည်ဟု စိုးရိမ်ပါက ဆရာဝန်ထံ ဆက်သွယ်ပါ။

ဤကြေညာချက်ကို နားလည်ရန် လွယ်ကူသောပုံစံဖြင့် လက်ခံရယူရန် [pph.communications@health.vic.gov.au](mailto:pph.communications@health.vic.gov.au) သို့ အီးမေးလ်ပို့ပါ။